Təklif olunan əlavələr və dəyişikliklər vəkillik institutunun daha da möhkəmləndirilməsinə, onun fəaliyyətinin daha dəqiq tənzimlənməsinə xidmət göstərir. 4-cü maddəyə edilən əlavə məhkəmə aktına yeni açılmış hallar üzrə yenidən baxılması haqqında ərizə vermiş şəxsin də Azərbaycan Respublikasının Ali Məhkəməsində, Konstitusiya Məhkəməsində təmsil edilməsinin vəkilin müstəsna səlahiyyəti dairəsinə aid olmasını göstərir. Biz bilirik ki, bu instansiyalarda, yəni kassasiya instansiyasında, Konstitusiya Məhkəməsində, Konstitusiya nəzarəti instansiyasında vəkilin iştirakı müstəsnadır, mütləqdir. Amma bu əlavənin mahiyyəti onunla bağlıdır ki, biz qanunvericiliyimizə bir müddət öncə “məhkəmə aktına yeni açılmış hallar üzrə yenidən baxılması” müddəasını əlavə etmişdik. Bu hal da vəkilin iştirakını məcburi edir.